text: ওয়াজি উদ্দিন খান (২০ ফেব্রুয়ারি ১৯৩৬ – ৩১ জানুয়ারি ২০২০) বাংলাদেশের পাবনা জেলার একজন মুক্তিযোদ্ধা ও রাজনীতিবিদ ছিলেন যিনি বাংলাদেশ আওয়ামী লীগের রাজনীতি সাথে যুক্ত ছিলেন। তিনি দুইবার সাংসদ হিসেবে নির্বাচিত হয়েছিলেন।
  
  জীবনী
  ওয়াজি উদ্দিন খান ১৯৩৬ সালের ২০ ফেব্রুয়ারি পাবনার ভাঁজপাড়া গ্রামে জন্মগ্রহণ করেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেছিলেন।
  
  কর্মজীবন
  ওয়াজি উদ্দিন খান ১৯৭২ সালে পাবনা জেলা মোটর শ্রমিক ইউনিয়নের সাধারণ সম্পাদক হিসেবে নির্বাচিত হয়েছিলেন। ১৯৮০ সালে তিনি বাংলাদেশ সড়ক পরিবহন শ্রমিক ফেডারেশনের সভাপতি নির্বাচিত হন ও মৃত্যুর পূর্ব পর্যন্ত সংগঠনটির সভাপতি হিসেবে দায়িত্ব পালন করেছিলেন।
  
  ওয়াজি উদ্দিন খান ২৫ বছর ধরে বাংলাদেশ আওয়ামী লীগের পাবনা জেলা শাখার সভাপতি হিসেবেও দায়িত্ব পালন করেছিলেন। ১৯৮৬ সালে তিনি পাবনা-৩ আসনের সাংসদ হিসেবে নির্বাচিত হন। ১৯৯৬ সালে  সপ্তম জাতীয় সংসদ নির্বাচনেও তিনি পাবনা-৩ আসনের সংসদ সদস্য হিসেবে নির্বাচিত হয়েছিলেন।
  
  মৃত্যু
  ওয়াজি উদ্দিন খান ২০২০ সালের ৩১ জানুয়ারি পাবনার আঁটুয়া হাউজপাড়ার নিজ বাসভবনে ৮৩ বছর বয়সে মৃত্যুবরণ করেন।
  
  তথ্যসূত্র
  
  বিষয়শ্রেণী:১৯৩৬-এ জন্ম
  বিষয়শ্রেণী:২০২০-এ মৃত্যু
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:পাবনা জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: ওয়াজি উদ্দিন খান